b"\n_START_ARTICLE_\n\xc3\x87apano\xc4\x9flu\n_START_PARAGRAPH_\n\xc3\x87apano\xc4\x9flu abans \xc4\x8capan-oghlu, \xc4\x8capar-oghlu o Djabbar-oghlu foren una dinastia de senyors aut\xc3\xb2noms de Bozok, d'origen turcman. Van governar els sandjaks de Bozok (Yozgat), Kayseri, Amasya, Ankara, Ni\xc4\x9fde, i a la cim del seu poder fins i tot Tars. El primer membre conegut \xc3\xa9s Ahmed Pasha, mutasarrif de Bozok, destitu\xc3\xaft el 1764/1765 per la Porta. El va succeir el seu fill Mustaf\xc3\xa0 Bey, assassinat per la seva gu\xc3\xa0rdia el 1782. Va pujar al poder el seu germ\xc3\xa0 Suleyman Bey, el m\xc3\xa9s poder\xc3\xb3s dels membres de la fam\xc3\xadlia que va morir el 1814. A la seva mort els seus dominis van retornar a l'autoritat directa de la Porta. Membres de la fam\xc3\xadlia van ocupar despr\xc3\xa9s alts c\xc3\xa0rrecs pol\xc3\xadtics i militars. Entre d'altres Ahmet Fuat \xc3\x87apano\xc4\x9flu (1932-2099), val\xc3\xad de Bitlis o Cevat \xc3\x87apano\xc4\x9flu (1906), val\xc3\xad de \xc3\x87ank\xc4\xb1r\xc4\xb1 i \xc3\x87orum."